[{"text_idx": "#000003", "text": "Manchester Unitedist ning peatreener Jose Mourinhost ra\u0308a\u0308gitakse justkui so\u0308o\u0308gi alla ja so\u0308o\u0308gi peale: kole ma\u0308ngupilt, kehvad tulemused, na\u0308rvilised fa\u0308nnid ning probleemid ma\u0308ngijatega pakuvad meediale suurepa\u0308rast to\u0308o\u0308po\u0303ldu ning Inglismaa meedia ei hoia end, eriti kui teemaks on Manchester United vo\u0303i Mourinho, tagasi. Nu\u0308u\u0308d on kaks klikke tootvat maiuspala aga u\u0308hes ehk kiusatus miskit kirjutada on meeletu."}, {"text_idx": "#000004", "text": "Independent on vaadanud olukorda aga teisema nurga alt. On ra\u0308a\u0308gitud uutest kandidaatidest, kes vo\u0303iksid Unitedit tu\u0308u\u0308rima hakata. La\u0308bi on ka\u0308inud Zinedine Zidane\u2019i nimi, keda olla na\u0308htud juba inglise keelt o\u0303ppimas ning Manchesteriga kurssi viimas, samuti on arutletud abitreeneri Kieran McKenna sobivuse u\u0308le vo\u0303tmaks ohjad hooaja lo\u0303puni enda ka\u0308tte."}, {"text_idx": "#000005", "text": "Aga Zidane ja Tottenhami loots Mauricio Pochettino on ko\u0303ige kuumemad nimed. Kolm korda ja\u0308rjest Meistrite liiga vo\u0303itnud Zidane oleks suur nimi, keda austatakse ko\u0303ikjal ning keda hindab va\u0308ga ko\u0303rgelt ka klubi legend Sir Alex Ferguson ise. Pochettino on na\u0308idanud vo\u0303imekust ehitada Spursist konkurentsivo\u0303imeline tiim ja just tema ka\u0308e all on nii Harry Kane, Kieran Trippier kui Dele Alli murdnud end Inglismaa koondisesse. Nii Kane\u2019i kui Alli hinnasilt oleks lausa u\u0308heksakohaline."}, {"text_idx": "#000006", "text": "Zidane\u2019i kahjuks ra\u0308a\u0308gib to\u0303ik, et mees on juhendanud ainult Real Madridi, mis koosnes superstaaridest, kelle kvaliteedis ei kahtle keegi. Oli vaja vaid autoriteeti, kes saab ko\u0303igiga la\u0308bi, keda kuulatakse ning kes paneb ka\u0308tte antud pusletu\u0308kid o\u0303igetpidi paika, vormides o\u0303ige pildi. Nii ta tegigi. Unitedis on aga olukord teisem ja ees ootaksid suured muutused: muutust vajaks meeskond, ma\u0308ngupilt, mentaliteet ja palju muudki. Madridist pa\u0308rinevad kahtlused, et kas Zidane tahaks u\u0308ldse sellist meeskonda juhendada. Eks u\u0308leminek Cristiano Ronaldost katastroofilises alavormis Alexis Sanchezest pole just va\u0308ga motiveeriv. Vo\u0303i Varane-Ramos keskkaitsepaarist Smalling-Jonesini. Ko\u0303ik on arusaadav."}, {"text_idx": "#000007", "text": "Seeto\u0303ttu ongi peamiseks ning parimaks kandidaadiks Premier League\u2019iga kursis olev ning end to\u0303estanud Pochettino. Probleem aga on selles, et argentiinlane ei hakka keset hooaega, alles suvel va\u0308rskelt uue lepingu so\u0303lminuna klubi vahetama. See on va\u0308listatud ka seepa\u0308rast, et klubi omanik Daniel Levy pole sugugi huvitatud enda vo\u0303tmemehe loovutamisest (ka hea raha eest) rivaalile."}, {"text_idx": "#000008", "text": "Ja\u0308tta vo\u0303i mitte ja\u0308tta? See on 14 miljoni euro ku\u0308simus"}, {"text_idx": "#000009", "text": "Ees on ootamas koondisepaus, mis tuleb Mourinho jaoks justkui heal ning halval ajal. Heal, sest siis koondub ta\u0308helepanu temalt mujale; halval, sest sel ajal saab klubi juhtkond planeerida hoolikalt oma ja\u0308rgmist, otsustavat ka\u0308iku: kas ja\u0308tta vo\u0303i mitte ja\u0308tta?"}, {"text_idx": "#000010", "text": "Juhtkond ei suuda otsustada, sest Mourinho palgati just tema vo\u0303itjamentaliteedi pa\u0308rast. A\u0308kki on ka\u0308sil u\u0308ks halb seeria, millest ei tohiks to\u0303siseid ja\u0308reldusi teha ning treenerit tuleb usaldada ja talle anda? Vo\u0303ib-olla mo\u0303tleb kahekordne Meistrite liiga vo\u0303itja va\u0308lja lahenduse ja asjad loksuvad paika? See on 14 miljoni euro ku\u0308simus, sest vallandamisel peab klubi Mourinhole just sellise summa va\u0308lja ka\u0308ima. Va\u0308ike summa, mida maksta sadadesse miljonitesse suurenevasse kaotusesse, kui ja\u0308a\u0308dakse eemale Meistrite liigast vo\u0303i tehakse mo\u0303ni ebavajalik ost, nagu Sanchez seda oligi."}, {"text_idx": "#000012", "text": "Optibet pikendas jalgpallirindel ha\u0308sti kulgenud koosto\u0308o\u0308d\nVaata, kuidas u\u0308htib sinu ennustus Zenjovi ja teiste jalgpalli tippude omaga!\nUnitedilt pakkumise saanud Van der Sar: Ajaxi ma\u0308ngijate u\u0308leminek polnud o\u0303ige tegu\nKlopp: Manchester City rahakotiga suudab maailmas sammu pidada vaid kaks klubi\nMourinho ja Zaniolo: Dybala on maailma u\u0308ks parimatest"}, {"text_idx": "#000014", "text": "Ronaldo agent ikkagi tegutseb u\u0308lemineku nimel. Unitedi uus ta\u0308iendus: loodan, et ta ja\u0308a\u0308b klubisse"}, {"text_idx": "#000016", "text": "Hooaega piinliku kaotusega alustanud United sai Scholesilt kriitikat: halvad ma\u0308rgid olid u\u0308leval juba avaminutitel"}]